Ο **Ρόμπερτ Χόλοντ** (αγγλικά: Robert Hollond‎, 1808–1877) ήταν Άγγλος αεροστατιστής και πολιτικός. Χρηματοδότησε και συμμετείχε σε πτήση αεροστάτου πραγματοποιώντας ρεκόρ απόστασης με τους Τόμας Μονκ Μέισον και Τσαρλς Γκριν. Στη συνέχεια υπήρξε πολιτικός του κόμματος των Whigs στην εκλογική περιφέρεια του Χάστινγκς.

Βιογραφία
---------

*Διαβούλευση πριν το αεροπορικό ταξίδι στο Βάιλμπουργκ*, 1836, του Τζον Χόλινς.
Ο Χόλοντ γεννήθηκε το 1808, και πατέρας του ήταν ο Ουίλλιαμ Χόλοντ, εύπορος δημόσιος υπάλληλος στη Βεγγάλη. Ο Χόλοντ σπούδασε στο Κολλέγιο Corpus Christ του Κέιμπριτζ, και παρά τον ενθουσιασμό του για την αεροστατική έγινε νομικός το 1834. Ο Χόλοντ μετέφερε το ενδιαφέρον του στην αεροστατική χρηματοδοτώντας την προσπάθεια του έμπειρου αεροναυτικού Τσαρλς Γκριν το 1836. Ο Τσαρλς Γκριν, επαγγελματίας αεροναυτικός σχεδίασε την απόπειρα για την πραγματοποίηση ρεκόρ απόστασης με αερόστατο. Η πτήση του ξεκίνησε από τους Κήπους Βόξχολ του Λονδίνου στις 13:30 της 7ης Νοεμβρίου 1836. Οι Χόλοντ, Γκριν και Τόμας Μονκ Μέισον πέταξαν σε απόσταση 770 χιλιομέτρων (περίπου 500 μίλια) σε 18 ώρες, μέχρι το Βάιλμπουργκ του Δουκάτου του Νασσάου. Το 1836, ο Τόμας Μονκ Μέισον έγραψε το *Account of the Late æronautical Expedition from London to Weilburg* (*Έκθεση σχετικά με την πρόσφατη αεροναυτική εκστρατεία από το Λονδίνο στο Βάιλμπουργκ*), στο οποίο περιέγραφε το ταξίδι. Το βιβλίο είναι αφιερωμένο στον Χόλοντ.

Ο αναμνηστικός πίνακας που παρουσιάζει την διαβούλευση πριν το ταξίδι, είναι έργο του Τζον Χόλινς ο οποίος αργότερα έγινε Μέλος της Βασιλικής Ακαδημίας. Στον πίνακα αναπαρίστανται από αριστερά προς τα δεξιά, ο Γουόλτερ Πριντώ νομικός, Τζον Χόλινς ζωγράφος, Ουίλλιαμ Μίλμπορν Τζέιμς δικαστικός, Τσαρλς Γκριν αεροναυτικός, Τόμας Μονκ Μέισον, οι υπόλοιποι επιβαίνοντες, και ο Χόλοντ στο κέντρο.

Εκτός από τον πίνακα και το βιβλίο, ο ευθυμογράφος Τόμας Χουντ έγραψε κωμικό ποίημα για να τιμήσει το επικό κατόρθωμα της πτήσης μέχρι το Νασσάου. Στο *Ode to Messrs Green, Hollond and Monck on their late Balloon Adventure* (*Ωδή στους Κυρίους Γκριν, Χόλοντ και Μονκ για την πρόσφατη εμπειρία με αερόστατο*), περιλαμβάνονται οι εξής στίχοι:

  Two legged high fliers  

  What upper stories you must have to tell  

  And nobody can contradict you well  

  Or call you liars  

  

**Μετάφραση**  

  Δίποδοι ιπτάμενοι  

  Τι ιστορίες έχετε να μας πείτε από τα ψηλά  

  Και κανείς δεν μπορεί σας διαψεύσει κατηγορηματικά  

  Ή να σας αποκαλέσει ψεύτες

Το 1837, ο Χόλοντ εξελέγη βουλευτής των Whigs στην εκλογική περιφέρεια του Χάστινγκς. Σύμφωνα με τα επίσημα έγγραφα του κοινοβουλίου, ο Χόλοντ υπηρέτησε στο αξίωμα αυτό από το 1837 έως το 1852, αλλά δεν πραγματοποίησε σχεδόν καμία ομιλία στα πρώτα δέκα χρόνια του στη Βουλή των Κοινοτήτων. Ο Χόλοντ αγόρασε το Στάνμορ Χολ στο Μίντλσεξ το 1847. Η οικία αυτή ανήκε προηγουμένως στον πεθερό του, Τόμας Τιντ.

Το 1840 ο Χόλοντ νυμφεύτηκε την Έλεν Τζούλια Τιντ, συγγραφέα και φιλάνθρωπο. Η Έλεν Χόλοντ δώρισε πίνακα του Φρανσουά Μπουσέ με τίτλο «Πάνας και Σύριγγα» στην Εθνική Πινακοθήκη. Οι φιλελεύθεροι της εποχής επισκεπτόταν το ινστιτούτο της στο Παρίσι. Η προσωπογραφία της στην Εθνική Πινακοθήκη του Λονδίνου, με τίτλο "Mrs Robert Hollond" («Κυρία Ρόμπερτ Χόλοντ»), είναι έργο του Γάλλου ακαδημαϊκού ζωγράφου, Αρύ Σεφέρ. Η Έλεν Τζούλια Χόλοντ λέγεται πως είναι η ιδρύτρια του πρώτου βρεφονηπιακού σταθμού του Λονδίνου.

Παραπομπές
----------

|  |  |
| --- | --- |
| Wikisource logoWikisource logo | Στη Βικιθήκη υπάρχει υλικό που έχει σχέση με το θέμα:  **Ode to Messrs Green Robert Hollond and Monck Mason on their Late Balloon Expedition** |

1. 1 2 3  (Αγγλικά) *Hansard 1803–2005*.
2. ↑  «Hollond, Edmund Robert». *venn.lib.cam.ac.uk*. Ανακτήθηκε στις 16 Οκτωβρίου 2019.
3. ↑  «Record Balloon Flights». *www.centennialofflight.gov*. Αρχειοθετήθηκε από το πρωτότυπο στις 29 Μαρτίου 2012. Ανακτήθηκε στις 17 Ιουλίου 2017.
4. ↑  Mason, Monck (1836). *Account of the late æronautical expedition from London to Weilburg: accomplished by Robert Holland, esq. Monck Mason, esq. and Charles Green, œronaut*. London: F.C. Westley.
5. ↑  «A Consultation prior to the Aerial Voyage to Weilburgh, 1836». *www.npg.org.uk*. Ανακτήθηκε στις 17 Ιουλίου 2017.
6. ↑  Hood, Thomas (1867). *The Poetical Works of Thomas Hood*. New York: James Miller. σελ. 49.
7. ↑  «Person - National Portrait Gallery». *www.npg.org.uk*. Ανακτήθηκε στις 17 Ιουλίου 2017.
8. ↑  «Mr Robert Hollond». *hansard.millbanksystems.com* (στα Αγγλικά). Ανακτήθηκε στις 17 Ιουλίου 2017.
9. 1 2  Enfield, Edmonton· Hadley, Monken (1976). «Great Stanmore: Introduction». *A History of the County of Middlesex*. 5: Hendon, Kingsbury, Great Stanmore, Little Stanmore. South Mimms, Tottenham: Victoria County History. σελ. 88-96.
10. ↑  «Ary Scheffer | Mrs Robert Hollond | NG1169 | National Gallery, London». *www.nationalgallery.org.uk* (στα Αγγλικά). Ανακτήθηκε στις 17 Ιουλίου 2017.

| Κοινοβούλιο του Ηνωμένου Βασιλείου |
| --- |
| ΠροκάτοχοςΣερ Χάουαρντ Ελφινστόουν, 2ος ΒαρονέτοςΦρέντρικ Νορθ | **Βουλευτής του Χάστινγκς**1837–1852 | ΔιάδοχοςΠάτρικ Φράνσις ΡόμπερτσονΜάσγκρεϊβ Μπρίσκο |
|